Abdera (Hispaania)

Abdera oli vanaaja sadamalinn Hispaania lõunarannikul Malaca (Málaga) ja Carthago Nova (Cartagena) vahel bastulite asualal. Ta asus künkal praeguse Adra lähedal. Geograafilised koordinaadid on 36°44′ N, 3°01′ W. 

Linna asutasid kartaagolased kaubajaamana. Mõnda aega kestnud languse järel sai sellest Rooma riigis üks Hispania Baetica provintsi tähtsamaid linnu. 

Kõige vanematel Abdera müntidel on foiniikia kirjas abdrt ning Heraklese (Melkarth) pea ja tuunikala. Tiberiuse-aegsetel müntidel on linna peatempel kahe sambana püstitatud tuunikalaga. 

Kategooria:Hispaania ajalugu
Kategooria:Vana-Rooma asulad